 1 Ndị Eze 19  Ehab wee kọọrọ Jezibel ihe niile Ịlaịja mere na ihe niile banyere otú o si jiri mma agha gbuo ndị amụma ahụ niile.Jezibel wee ziga onye ozi ka o zie Ịlaịja, sị, Ka chi m mee otú ahụ, ka ha tụkwasịkwa ihe na ya, ma ọ bụrụ na nụdị ugbu a echi emeghị m ka mkpụrụ obi gị dị ka mkpụrụ obi onye nke ọ bụla nime ha!Egwu wee tụwa ya. O wee bilie gbapụ nihi mkpụrụ obi ya wee bịarute Bia-shiba nke Juda. O wee hapụ onye na-ejere ya ozi nebe ahụ.Ya onwe ya wee banye nala ịkpa gaa njem otu ụbọchị, nikpeazụ, ọ bịara nọdụ ọdụ nokpuru otu osisi brum. O wee malite ịrịọ ka mkpụrụ obi ya nwụọ wee sị: O zuwo! Ugbu a, Jehova, wepụ mkpụrụ obi m, nihi na akaghị m nna nna m hà mma.Nikpeazụ, o dinara ala, ụra wee buru ya nokpuru osisi brum ahụ. Ma, lee! otu mmụọ ozi nọ na-emetụ ya aka. O wee sị ya: Bilie rie ihe.Mgbe o lere anya, lee, nakụkụ isi ya, e nwere achịcha nke dị nelu nkume chara ọkụ na otu ihe mmiri nke mmiri dị nime ya. O wee malite iri ihe na ịṅụ mmiri, e mesịa, o dinara ala ọzọ.E mesịa, mmụọ ozi Jehova bịara nke ugboro abụọ wee metụ ya aka, sị: Bilie rie ihe, nihi na njem ị ga-eme dị ukwuu.O wee bilie rie ihe, ṅụọkwa mmiri, o wee jiri ike ihe ahụ o riri na-aga ruo ụbọchị iri anọ, ehihie na abalị, ruo nugwu nke ezi Chineke, bụ Horeb.Nikpeazụ, ọ banyere notu ọgba nebe ahụ, ka o wee nọọ nebe ahụ nabalị ahụ; ma, lee! okwu Jehova ruru ya ntị, o wee sị ya: Ịlaịja, gịnị ka ị na-eme nebe a?O wee zaa, sị: Anọwo m na-ekworo Jehova bụ Chineke nke ụsụụ ndị agha ekworo nke ukwuu; nihi na ụmụ Izrel ahapụwo ọgbụgba ndụ gị, ha etidawo ebe ịchụàjà gị, ha ejiriwokwa mma agha gbuo ndị amụma gị, nke mere na ọ fọdụrụ naanị m; ha wee malite ịchọ mkpụrụ obi m ka ha wepụ ya.Ma ọ sịrị: Pụọ, guzokwa nugwu a nihu Jehova. Ma, lee! Jehova na-agafe, oké ifufe dị ike wee na-agbawa ugwu, na-agbawakwa nkume dị elu nihu Jehova. Jehova anọghị nifufe ahụ. Mgbe ifufe ahụ kwụsịrị, e nwere ala ọma jijiji. Jehova anọghị nala ọma jijiji ahụ.Mgbe ala ọma jijiji ahụ kwụsịrị, e nwere ọkụ. Jehova anọghị nọkụ ahụ. Mgbe ọkụ ahụ nyụrụ, e nwere olu dị ala, nke dịkwa nwayọọ.O wee ruo na ngwa ngwa Ịlaịja nụrụ ya, o weere uwe e jiri mara ya fụchie ihu ya ozugbo wee pụọ guzoro nọnụ ọgba ahụ; ma, lee! otu olu ruru ya ntị, o wee sị ya: Ịlaịja, gịnị ka ị na-eme nebe a?O wee zaa, sị: Anọwo m na-ekworo Jehova bụ Chineke nke ụsụụ ndị agha ekworo nke ukwuu; nihi na ụmụ Izrel ahapụwo ọgbụgba ndụ gị, ha etidawo ebe ịchụàjà gị, ha ejiriwokwa mma agha gbuo ndị amụma gị, nke mere na ọ fọdụrụ naanị m; ha wee malite ịchọ mkpụrụ obi m ka ha wepụ ya.Jehova wee sị ya: Gawa, laghachi nala ịkpa Damaskọs; ị ga-abatakwa wee tee Hazel mmanụ ịbụ eze Siria.Ị ga-etekwa Jihu nwa nwa Nimshaị mmanụ ịbụ eze Izrel; ị ga-etekwa Ịlaịsha nwa Shefat bụ onye si Ebel-mehola mmanụ ịbụ onye amụma nke ga-anọchi gị.Ọ ga-erukwa na onye gbanahụrụ mma agha Hazel, Jihu ga-egbu ya; onye gbanahụkwara mma agha Jihu, Ịlaịsha ga-egbu ya.Emewokwa m ka puku mmadụ asaa fọdụ nIzrel, bụ ikpere niile na-egbubereghị Bel nala, na ọnụ ọ bụla nke na-esusubeghị ya.Nihi ya, o si nebe ahụ pụọ wee hụ Ịlaịsha nwa Shefat ka ọ na-akọ ọrụ, ehi iri abụọ na anọ e jikọrọ abụọ abụọ na-akọkwa ọrụ nihu ya, ya onwe ya ji abụọ nke ikpeazụ. Ya mere, Ịlaịja gafetara nebe ọ nọ wee wụkwasị ya uwe e ji mara ya.O wee hapụ ehi ndị ahụ chụsoo Ịlaịja wee sị: Biko, ka m susuo nna m na nne m ọnụ. M ga-esowekwa gị. O wee sị ya: Gawa, laghachi; ò nwere ihe m mere gị?Ya mere, ọ kwụsịrị iso ya, wee laghachi, kpụrụkwa ehi abụọ gbuo, wee jiri osisi e ji jikọta ehi ndị ahụ sie anụ ha ma nye ya ndị mmadụ, ha wee rie. E mesịa, o biliri sowe Ịlaịja wee malite ijere ya ozi. 